AndreaBozzo/ceres-open-data-index huggingface dataset:
ENVI Katalog metapodataka

Javno dostupan na mrežnoj stranici Agencije.
ENVI katalog metapodataka sadrži meta informacije o sustavima koji su dostupni i prezentirani u ENVI atlasu okoliša, te ih na standardiziran način uvjetovan INSPIRE direktivnom strukturira i prezentira zainteresiranim dionicima.
Standardizirani meta podaci o sažetku izvora, porijeklu podataka, prostornom obuhvatu, ključnim riječima, usklađenosti i zakonskoj osnovi, kontakt podacima, jedinstvenim oznakama izvora podataka, te poveznicama na podatke i servise.
Pravna osnova: Zakon o Nacionalnoj infrastrukturi prostornih podataka (NN 56/13).
Ciljani korisnici: Ministarstva, tijela državne uprave, fakulteti, nevladine organizacije za zaštitu okoliša, stručna i šira javnost.
Hrvatski nacionalni portal Registra onečišćavanja okoliša

Portal je javno dostupan na mrežnoj stranici Agencije i na PRTR.net globalnom portalu o Registrima ispuštanja i prijenosa onečišćujućih tvari http://www.prtr.net/en/links/.

Pokretanjem portala Republika Hrvatska ispunila je međunarodnu obvezu o informiranju javnosti o ispuštanjima onečišćujućih tvari, prijenosu otpada, operaterima i njihovim organizacijskim jedinicama (postrojenjima) kroz aktivni sustav po uzoru na europski PRTR – Europski registar ispuštanja i prijenosa onečišćujućih tvari.
Portal, osim transparentnosti podataka o ispuštanjima onečišćujućih tvari, prijenosu otpada i samim onečišćivačima, pruža uslugu GIS preglednika tj. ažurnog on-line uvida u prostornu komponentu i pripadajuće informacije uz dodatne mogućnosti prostornih analiza i izvješća.

Pravna osnova: Zakon o potvrđivanju Protokola o registrima ispuštanja i prijenosa onečišćujućih tvari uz Konvenciju o pristupu informacijama, sudjelovanju javnosti u odlučivanju i pristupu pravosuđu u pitanjima okoliša (NN-MU 4/08).

Ciljani korisnici: Ministarstva, nadležna tijela županija i Grada Zagreba, inspekcijske službe, FZOEU, stručna i ostala zainteresirana javnost.
Hlapivi organski spojevi

Javno dostupna na mrežnoj stranici Agencije uz mogućnost registracije korisnika na više različitih razina.

Aplikacija Hlapivi organski spojevi sastoji se od dvije tematske cjeline: "Hlapivi organski spojevi u bojama i lakovima" i "Emisije hlapivih organskih spojeva". Baza sadrži podatke o proizvođačima i/ili uvoznicima boja i lakova koji se koriste u graditeljstvu i proizvodima za završnu obradu vozila, maksimalni sadržaj hlapivih organskih spojeva u bojama i lakovima, granične vrijednosti sadržaja hlapivih organskih spojeva propisane Uredbom o graničnim vrijednostima sadržaja hlapivih organskih spojeva u određenim bojama i lakovima koji se koriste u graditeljstvu i proizvodima za završnu obradu vozila te godišnje količine proizvedenih boja i lakova koji se koriste u graditeljstvu i proizvoda za završnu obradu vozila stavljenih na tržište. Sukladno Uredbi baza će od 1. siječnja 2015. uz podatke o prodanim i/ili uvezenim količinama proizvoda dostavljenim na BLV-1 i BLV-2 obrascima, sadržavati i podatke o godišnjoj količini proizvoda koji odstupaju od graničnih vrijednosti jer se koriste za održavanje i/ili obnovu građevina i oldtimera koji su zaštićena kulturna dobra, a prodane količine dostavljat će se na BLV-3 obrascu u bazi. Baza sadrži podatke o operaterima postrojenja u kojima se koriste organska otapala ili proizvodi koji sadrže hlapive organske spojeve. U bazi su pohranjeni podaci o postrojenjima, odnosno o aktivnostima u kojima se koriste organska otapala. Za svako se postrojenje unose dostavljeni podaci (vrste korištenih organskih otapala, potrošnja pojedinačnih otapala - t/god, ukupna godišnja količina korištenih organskih otapala - t/god. i dr.), kao i podaci o emisijama hlapivih organskih spojeva (emisije u otpadnim plinovima izražene u mg C/m3, fugitivne emisije, ukupne izmjerene/izračunate emisije, način praćenja emisija) te podaci o postojanju tehnika smanjivanja emisija.

Pravna osnova: Zakon o zaštiti zraka (NN 130/11, 47/14), Uredba o graničnim vrijednostima sadržaja hlapivih organskih spojeva u određenim bojama i lakovima koji se koriste u graditeljstvu i proizvodima za završnu obradu vozila (NN 69/13), Uredba o graničnim vrijednostima emisija onečišćujućih tvari u zrak iz nepokretnih izvora (NN 117/12, 90/14)

Proizvođači i/ili uvoznici dostavljaju godišnje podatke u HAOP putem propisanih BLV-1, BLV-2 i BLV-3 obrazaca. Operateri postrojenja u kojima se koriste organska otapala dostavljaju u HAOP godišnja izvješća o emisijama hlapivih organskih spojeva putem propisanoga obrasca. Baza se kontinuirano ažurira.

Ciljani korisnici: Proizvođači, uvoznici, Operateri, Ministarstvo zaštite okoliša i energetike, inspekcijske službe, Carinska uprava, ostala upravna i javna tijela te znanstvena i stručna javnost.
ENVI Atlas okoliša

Javno dostupan na mrežnoj stranici Agencije.
ENVI portal je web geoportal informacijskog sustava zaštite okoliša koji preko web GIS preglednika osigurava javni pristup, kao i administraciju svih prostornih informacija i podataka Informacijskih sustava zaštite okoliša (ISZO) i transparentno ih prezentira i dijeli putem standardiziranih WMS i WFS servisa za pregled i preuzimanje podataka.
Pravna osnova: Zakon o Nacionalnoj infrastrukturi prostornih podataka (NN 56/13)
Podaci: Sustav automatizirano prikuplja prostorne informacije iz Informacijskih sustava zaštite okoliša (ISZO), te ih zajedno s ostalim atributima dostupnim za javnost objedinjuje i prezentira zainteresiranim dionicima. Neki od značajnijih sustava po tematskim područjima ISZO-a su:
Tematsko područje: Zrak
Kvaliteta zraka u Republici Hrvatskoj; Emisije iz nepokretnih izvora; Popis pravnih osoba koje obavljaju djelatnosti u području zaštite zraka; Emisije hlapivih organskih spojeva; Hlapivi organski spojevi u bojama i lakovima
Tematsko područje: More
Kakvoća mora za kupanje u Republici Hrvatskoj; Kakvoća prijelaznih, priobalnih i morskih voda, ribarstvo i marikultura
Tematsko područje: Priroda
Ekosustavi; Oštećenost šumskih ekosustava Republike Hrvatske s opisom biljnih zajednica
Tematsko područje: Pedosfera i litosfera
Pokrov i namjena korištenja zemljišta CORINE Land Cover (CLC); Slojevi visoke rezolucije (HR slojevi); Korištenje zemljišta, promjena korištenja zemljišta i šumarstvo (LULUCF)
Tematsko područje: Otpad
Gospodarenje otpadom; Odlagališta otpada; Kazete za azbest; Reciklažna dvorišta; Kompostane; Bioplinska postrojenja; Prekogranični promet otpadom
Tematsko područje: Industrija i energetika
Registar onečišćavanja okoliša (ROO); Eksploatacijska i istražna polja mineralnih sirovina u Republici Hrvatskoj; Registar postrojenja u kojima su prisutne opasne tvari (RPOT); Očevidnik prijavljenih velikih nesreća (OPVN); Očevidnik uporabnih dozvola i rješenja o objedinjenim uvjetima zaštite okoliša (BOUDR)
Tematsko područje: Zdravlje i sigurnost
Informacijski sustav strateških karata buke i akcijskih planova
Ciljani korisnici: Ministarstva, tijela državne uprave, fakulteti, nevladine organizacije za zaštitu okoliša, stručna i šira javnost.
ENVI portal okoliša

Javno dostupan na mrežnoj stranici Agencije.
Web portal je centralno mjesto pristupa ENVI sustava, te pruža osnovne informacije o sustavu i dostupnim podacima, kao i kontakt informacije. Portalom dominira tražilica koja pretražuje sve ključne riječi te ih povezuje i prezentira kroz dostupnost željenih podataka i web servisa.
Portal pruža informacije o dostupnim slojevima atlasa okoliša, dostupnim standardiziranim servisima za pregled i preuzimanje podatak, poveznice na srodne portale, informacije vezane za objavu novih podataka, kao i kontakt podatke.
Ciljani korisnici: Ministarstva, tijela državne uprave, fakulteti, nevladine organizacije za zaštitu okoliša, stručna i šira javnost.
Pokrov i namjena korištenja zemljišta CORINE Land Cover

Baza je javno dostupna na mrežnoj stranici Agencije u obliku GIS preglednika. Podaci se mogu dobiti na zahtjev (popunjavanjem Zahtjeva za pristup informacijama AZO, prema Katalogu informacija AZO) i dostavljaju se na CD/DVD mediju (.shp datoteka), te putem WMS/WFS GIS web servisa.
CLC Hrvatska predstavlja digitalnu bazu podataka o stanju i promjenama zemljišnoga pokrova Republike Hrvatske za razdoblje 1980. – 2012. prema CORINE nomenklaturi što osigurava dosljednost i ujednačenost s podacima cijele Europske unije. Baza sadrži: CLC 2012 – baza koja predstavlja pokrov zemljišta za referentnu 2012. godinu; CLC 2006 – baza koja predstavlja pokrov zemljišta za referentnu 2006. godinu; CLC 2000 – baza koja predstavlja pokrov zemljišta za referentnu 2000. godinu; CLC 1990 – baza koja predstavlja pokrov zemljišta za 1990. godinu, nastala spajanjem baze promjena i baze pokrova zemljišta referentne 2000. godine; CLC 1980 – baza koja predstavlja pokrov zemljišta za 1980. godinu, nastala spajanjem baze promjena i baze pokrova zemljišta referentne 2000. godine; CLC promjene 2006-2012 – baza koja sadrži promjene u pokrovu zemljišta između 2006. godine i 2012. godine; CLC promjene 2000-2006 – baza koja sadrži promjene u pokrovu zemljišta između 2000. godine i 2006. godine; CLC promjene 1990-2000 – baza koja sadrži promjene u pokrovu zemljišta između 1990. godine i 2000. godine; CLC promjene 1980-2000 – baza koja sadrži promjene u pokrovu zemljišta između 1980. godine i 2000. godine; CLC promjene 1980-1990 – baza koja sadrži promjene u pokrovu zemljišta između 1980. godine i 1990. godine.
Pravna osnova: Nacionalna strategija zaštite okoliša (NN 46/02), Nacionalni plan djelovanja za okoliš (NN 46/02).
U bazi se nalaze podaci o pokrovu zemljišta Republike Hrvatske. CORINE Land Cover 2012 sastoji se od 22 676 poligona klasificiranih u 39 klasa prema standardnoj CORINE nomenklaturi.
Ciljani korisnici: Ministarstva, tijela državne uprave, fakulteti, nevladine organizacije za zaštitu okoliša, stručna i šira javnost.
Eksploatacijska i istražna polja mineralnih sirovina u Republici Hrvatskoj

Baza prikazuje 650 objekata koji su klasificirani kao eksploatacijska i istražna polja mineralnih sirovina, a kao podloga je korištena baza CLC2000. Iz Karte mineralnih sirovina računa se jedan od pokazatelja Nacionalne liste pokazatelja za industriju (Vađenje prirodnih resursa: pijesak, glina, šljunak, kamen i lapor).
Georef – Aplikacija za georeferenciranje literaturnih podataka

Aplikacija za georeferenciranje Georef predstavlja komponentu Informacijskog sustava zaštite prirode namijenjenu za georeferenciranje i pohranu podataka kojima nemaju prostornu komponentu (stari muzejski nalazi, literaturna reference, recentni nalazi s opisnim navodom lokaliteta) i za georeferenciranje koordinata jer automatski preračunava iz bilo kojeg koordinatnog sustava u službeni HTRS sustav. Omogućava jednostavno i brzo pretvaranje opisnih navoda lokaliteta u oblik prikladan za prikaz na karti.

Korištena tehnologija: asp.NET/SQL baza podataka

Godina izrade: 2014.

Status baze: U upotrebi

Kontakt osoba: Jurica Ranj

Dostupnost baze: Aplikacija/baza je dostupna korisnicima kojima je odobren pristup od strane djelatnika HAOP-a; informacije na zahtjev

Ciljani korisnici: Aplikacija Georef izrađena je za potrebe projekta Integracije u EU Natura 2000 (NIP) kao pomoćni alat za izračunavanje nesigurnosti koordinata literaturnih navoda koji sadrže opisnu informaciju o lokalitetu nalaza. Postojeću Georef aplikaciju Zavod je samostalno izradio te je bila namijenjena ograničenom broju korisnika. S obzirom na potrebu da Georef aplikacija postane samostalni zajednički GIS modul za sve komponente ISZP-a, početkom 2014. godine izrađena je nova GeoRef aplikacija, namijenjena većem broju korisnika te sa implementiranim dodatnim funkcionalnostima i korisnim alatima.
Rezultati izbora za predsjednika Republike Hrvatske

Podaci koji su objavljeni sadržavaju rezultate izbora za predsjednika Republike Hrvatske. 
Dostupni su rezultati izbora za predsjednika Republike Hrvatske iz 2000., 2005., 2009., 2014. i 2019. godine.

Predsjednik Republike Hrvatske bira se na temelju općeg i jednakog biračkog prava, neposredno na izborima tajnim glasovanjem na mandat od pet godina.
Odluku o raspisivanju izbora donosi Vlada Republike Hrvatske.
Rezultati izbora za zastupnike u Hrvatski sabor

Podaci koji su objavljeni sadržavaju rezultate izbora za zastupnike u Hrvatski sabor. Dostupni su rezultati izbora za zastupnike u Hrvatski sabor iz 2000., 2003., 2007., 2011., 2015., 2016. i  2020. godine. 

Zastupnici u Hrvatski sabor biraju se na neposrednim izborima, tajnim glasovanjem. Redoviti izbori za zastupnike u Hrvatski sabor održavaju se svake četvrte godine. Odluku o raspisivanju izbora za zastupnike u Hrvatski sabor donosi predsjednik Republike Hrvatske.
Rezultati referenduma

Podaci koji su objavljeni sadržavaju rezultate referenduma o ustavnoj definiciji braka - 2013. te rezultate referenduma o pristupanju Republike Hrvatske Europskoj uniji - 2012. 

Referendum je oblik neposrednog odlučivanja birača u obavljanju državne vlasti o pitanjima određenim Ustavom (državni referendum) i o pitanjima iz samoupravnog djelokruga jedinica lokalne i područne (regionalne) samouprave određenim zakonom i statutom (lokalni referendum).
Rezultati izbora članova vijeća nacionalnih manjina i izbori predstavnika nacionalnih manjina

Podaci koji su objavljeni sadržavaju rezultate izbora za  članove vijeća nacionalnih manjina i izbora predstavnika nacionalnih manjina 2019. godine. 

Republika Hrvatska jamči pripadnicima nacionalnih manjina pravo na zastupljenost u predstavničkim tijelima jedinica lokalne i područne (regionalne) samouprave. S ciljem unapređivanja, očuvanja i zaštite položaja nacionalnih manjina u društvu pripadnici nacionalnih manjina biraju, na način i pod uvjetima Ustavnog zakona o pravima nacionalnih manjina, svoje predstavnike radi sudjelovanja u javnom životu i upravljanju lokalnim poslovima putem vijeća i predstavnika nacionalnih manjina u jedinicama samouprave.

Članovi vijeća nacionalnih manjina i predstavnici nacionalnih manjina biraju se neposredno na izborima, tajnim glasovanjem, na mandat od četiri godine. Izbori se održavaju istodobno, prve nedjelje u svibnju svake četvrte godine, a raspisuje ih Vlada Republike Hrvatske.
Rezultati lokalnih izbora

Podaci koji su objavljeni sadržavaju rezultate lokalnih izbora. Dostupni su rezultati loklanih izbora iz 2013., 2017. i 2021. godine.

Lokalni izbori su, u smislu Zakona o lokalnim izborima, izbori za članove predstavničkih tijela jedinica lokalne i područne (regionalne) samouprave, izbori općinskih načelnika, gradonačelnika i župana te njihovih zamjenika i izbori zamjenika općinskih načelnika, gradonačelnika i župana iz reda pripadnika nacionalnih manjina, odnosno iz reda pripadnika hrvatskog naroda. Vlada Republike Hrvatske raspisuje lokalne izbore. Redovni lokalni izbori održavaju se treće nedjelje u svibnju svake četvrte godine.
Rezultati izbora članova u Europski parlament iz Republike Hrvatske

Podaci koji su objavljeni sadržavaju rezultate izbora članova u Europski parlament iz Republike Hrvatske. Dostupni su rezultati izbora članova u Europski parlament iz Republike Hrvatske iz 2013., 2014. i 2019. godine. 

Članovi u Europski parlament iz Republike Hrvatske biraju se na temelju općeg, slobodnog i jednakog biračkog prava, neposredno na izborima tajnim glasovanjem na mandat od pet godina. Izbori se održavaju tijekom posljednje godine petogodišnjeg mandata Europskog parlamenta u izbornom roku koji odredi Vijeće Europske unije. Odluku o raspisivanju izbora za članove u Europski parlament iz Republike Hrvatske donosi predsjednik Republike Hrvatske.
Zaštićeni proizvodi Krapinsko- zagorske županije

Krapinsko-zagorska županija zbog posebnosti svojeg zemljopisnog položaja, bogate kulture te tradicije i običaja posjeduje veliki broj autohtonih prehrambenih proizvoda koji su zbog svoje kvalitete i posebnosti prepoznatljivi u Hrvatskoj te Europi i neizostavni su dio zagorske gastronomske ponude. Poznato je da su zagorski štrukli i purica s mlincima neizostavni specijaliteti na zagorskom stolu.
Poslovne zone

Poslovne zone su određene geografske oblasti unutar županije koje su namijenjene isključivo za poslovne svrhe, uključujući industrijsku proizvodnju, trgovinu i ostale gospodarske aktivnosti. Ono što ih čini privlačnim investicijskim odredištima su infrastrukturne pogodnosti koje nude, uključujući pristup cestama, električnoj energiji, vodi i komunikacijskim sustavima. Ove pogodnosti značajno olakšavaju razvoj tvrtki i privlače potencijalne investitore.

Poduzetnički centar Krapinsko-zagorske županije prepoznao je važnost razvoja poslovnih zona kako bi potaknuo ekonomski rast na ovom području. Kroz inicijativu “Invest in Zagorje,” županija je okupila 24 gradova i općina, a zajedno su stvorili 34 posebno uređenih poslovnih zona. Ova suradnja pruža investitorima širok izbor lokacija za različite vrste projekata, bilo da se radi o proizvodnji, logistici, uslugama ili drugim sektorima poslovanja.

Svaka od ovih poslovnih zona ima svoje jedinstvene prednosti i karakteristike, ali njihov zajednički cilj je privlačenje investicija i poticanje ekonomske ekspanzije u regiji. S tim ciljem je razvijen Geografski informacijski sustav (GIS) koji obuhvaća sve poslovne zone i pruža važne informacije, uključujući njihovu lokaciju na karti Krapinsko-zagorske županije, postojeće tvrtke i mnoge druge korisne podatke koje možete istražiti klikom na “GIS sustav” u nastavku.
Popis udjela članova/članica Županijske skupštine u vlasništvu poslovnog subjekta

Na temelju članka 4. stavka 3. Zakona o sprječavanju sukoba interesa („Narodne novine“, broj
143/21) član predstavničkog tijela dužan je pisanim putem u roku od 15 dana od stupanja na
dužnost ili stjecanja udjela obavijestiti predsjednika predstavničkog tijela ako ima 5% ili više
udjela u vlasništvu poslovnog subjekta.
Na temelju članka 4. stavka 4. navedenog Zakona popis udjela iz stavka 3. objavljuje se i
redovito ažurira na mrežnim stranicama jedinice lokalne i područne (regionalne) samouprave.
Člankom 5. stavak 1. podstavak 4) navedenog Zakona propisano je da su poslovni subjekti
trgovačka društva, ustanove i druge pravne osobe te drugi subjekti poslovnih odnosa kao što su
obrti, zadruge, obiteljska poljoprivredna gospodarstva i nositelji samostalnih djelatnosti te
nositelji i članovi drugih poslovnih subjekata osnovanih na temelju zakona.
Popis turističkih agencija

U skladu s člankom 120. stavkom 3. Zakona o pružanju usluga u turizmu (NN 130/17, 25/19, 98/19 i 42/20) Ministarstvo će do uspostave Središnjeg registra na mrežnim stranicama objavljivati popis turističkih agencija odnosno prostora u kojima turističke agencije posluju. Turističke agencije koje su ishodile rješenje ureda državne uprave u županijama odnosno Grada Zagreba prije 1. siječnja 2018. po starom Zakonu o pružanju usluga u turizmu (NN 68/07, 88/10, 30/14 i 152/14), nastavljaju poslovati na temelju rješenja ureda državne uprave u županijama odnosno nadležnog gradskog ureda Grada Zagreba i nisu dužne dostavljati obavijest o početku pružanja usluga Ministarstvu turizma radi upisa na Popis turističkih agencija, osim u slučaju promjene podataka iz članka 13. stavka 1. važećeg Zakona odnosno promjene podataka o tvrtki i sjedištu turističke agencije, njezinu osobnom identifikacijskom broju, adresi prostora u kojem se pružaju usluge, voditelju poslova.
Popis kategoriziranih turističkih objekata

Popis kategoriziranih turističkih objekata u Republici Hrvatskoj sadrži popis kategoriziranih smještajnih objekata po vrstama: Hotel, Aparthotel, Turističko naselje, Turistički apartmani, Hotel baština (heritage), Difuzni hotel, Integralni hotel, Lječilišne vrste, Hoteli posebnog standarda, Posebni standard-oznaka, Oznaka Q (Kvaliteta), Kamp, Kamp naselje, Marina, Marina (po starom-popis) te Ukupno RH turistički objekti i po županijama. Popis redovito obnavlja i objavljuje urednik stranica Ministarstva turizma.
Proračun Grada Čazme za 2025. godinu

Proračun Grada Čazme za 2025. godinu i projekcije za 2026. i 2027. godinu, Proračun Grada Čazme za 2025. g. - vodič za građane, 
Odluka o izvršavanju Proračuna Grada Čazme za 2025. godinu, Odluka o sukcesivnom pokriću manjka za 2025. godinu, Prijedlog Proračuna Grada Čazme za 2025. godinu i projekcije za 2026. i 2027. godinu, Obrazac za sudjelovanje u izradi proračuna, Program utroška sredstava šumskog doprinosa za 2025. godinu, Program utroška sredstava od prodaje stanova na kojima postoji stanarsko pravo za 2025. godinu, Program održavanja komunalne infrastrukture za 2025. godinu, Program korištenja sredstava od raspolaganja poljoprivrednim zemljištem u vlasništvu RH na području Grada Čazme za 2025. godinu, Program korištenja naknada za zadržavanje nezakonito izgrađenih zgrada u prostoru za 2025. godinu, Program javnih potreba u sportu za 2025. godinu, Program javnih potreba u socijalnoj skrbi za 2025. godinu, Program javnih potreba u predškolskom za 2025., Program javnih potreba u osnovnom školstvu za 2025., 
Program javnih potreba u kulturi za 2025. godinu, Program javnih potreba HGSS-a za 2025., Program građenja komunalne infrastrukture za 2025. godinu
Proračun Grada Čazme za 2024. godinu

Vodič za građane 2024, Odluka o II. Izmjenama i dopunama Proračuna Grada Čazme za 2024. godinu, Izvještaji proračuna, proračunskih i izvanproračunskih korisnika za razdoblje 2024-12, Polugodišnji izvještaj o izvršenju proračuna za 2024., Odluka o Izmjenama i dopunama Odluke o izvršavanju Proračuna Grada Čazme za 2024., Odluka o I. Izmjenama i dopunama Proračuna Grada Čazme za 2024., Odluka o I. Izmjenama i dopunama Proračuna Grada Čazme za 2024., Proračun Grada Čazme za 2024., Odluka o sukcesivnom pokriću manjka za 2024., Odluka o izvršavanju Proračuna Grada Čazme za 2024., 1. prijedlog Proračuna Grada Čazme za 2024., Registar Ugovora 2024  -  1.1. do 1.10.2024., Registar ugovora Grad Čazma 2024.g.  -  1.1. do 31.12.2024., Donacije za 2024., Program javnih potreba HGSS-a za 2024., Program javnih potreba u kulturi za 2024., Program javnih potreba u osnovnom školstvu Grada Čazme za 2024., Program javnih potreba u predškolskom odgoju i obrazovanju Grada Čazme za 2024. godinu, Program javnih potreba u socijalnoj skrbi za 2024., Program javnih potreba u sportu za 2024., Program korištenja naknada za zadržavanje nezakonito izgrađenih zgrada u prostoru za 2024., Program korištenja sredstava od raspolaganja poljoprivrednim zemljištem u vlasništvu RH na području Grada Čazme za 2024., Program utroška sredstava od prodaje stanova na kojima postoji stanarsko pravo za 2024., Program utroška sredstava šumskog doprinosa za 2024.
Mreža autocesta Hrvatskih autocesta – WFS

Preuzeto sa NIPP portala
Mreža autocesta Hrvatskih autocesta sadrži podatke o geometriji osi autocesta pod upravljanjem Hrvatskih autocesta d.o.o. sukladno Pravilniku o sadržaju, ustroju i načinu vođenja baze podataka o javnim cestama i objektima na njima.
Gospodarenje otpadom - WMS

Preuzeto s Geoportal NIPP-a - http://geoportal.nipp.hr/hr
Baza sadrži podatke o aktivnim odlagalištima, aktivnim odlagalištima u sanaciji, divljim deponijima otpada u speleološkim objektima, energetskim oporabiteljima/Očevidnicima/ određenog otpada, odlaganju biorazgradivog komunalnog otpada, količinama otpada bioplinskog postrojenja, reciklažnim dvorištima, kazetama za azbest, odlaganju azbestnog građevinskog otpada na kazete, bioplinskim postrojenjima, crnim točkama, količinama komunalnog otpada iz turizma po županijama, kompostanama, stopama oporabe po županijama, tvrtkama sa dozvolom za spaljivanje/suspaljivanje, tvrtkama upisanim u Očevidnik energetskih oporabitelja određenog otpada, objektima za oporabu određenih kategorija otpada, mehaničko biološkoj obradi, centrima za gospodarenje otpadom, te ostalim podacima iz područja gospodarenja otpadom na području Republike Hrvatske. Svaku lokaciju opisuje niz podataka / atributa.
Hlapivi organski spojevi u bojama i lakovima

Preuzeto s Geoportal NIPP-a - http://geoportal.nipp.hr/hr
Proizvođači/uvoznici dostavljaju godišnje podatke Agenciji putem propisanoga obrasca te se baza kontinuirano ažurira. Podaci se odnose na ukupnu godišnju količinu proizvedenih i uvezenih boja i lakova, proizvoda za završnu obradu vozila.